Dgèrre

La dgèrre ( : guerre,  gùerre, en  dgèrnésiais : djère ou guère, en  serquais : gyer, en  peurch'ron : dgeurre) est du hèrtchîn entré des pays, des nâtions ou des grandes dgaîngues dé gens atout l'usage dé forche, d'armes et d'tueûthie. Dé couôteunme, eune dgèrre est composée d'un nombre dé batâles entré d's armées ou des mathinnes. Nou peut dithe tout sîmpliément qu'i' y'a d'la dgèrre quand i' n'y'a pon d'paix.

Y'a des dgèrres tchi sont dêcliathées formellement et tchi sont m'nées par des règl'yes ou des louais – d'aut's bastaudes sont înformelles, y'a des dgèrres muchies et des dgèrres ès dgèrrilleurs. Quand un pays est divisé et y'a du hèrtchîn violent entré les partis, v'là tch'est eune dgèrre civile, coumme par exempl'ye ès Êtats Unnis d'Améthique 1861–1865 ou en Espangne 1936-1939.

Y'a ieu deux grandes dgèrres duthant l'20e siècl'ye:
 la Preunmié Dgèrre Mondiale (la Grand' Dgèrre)
 la S'gonde Dgèrre Mondiale

 Liste dé dgèrres 
 Gùerre dé Chent Auns
 Dgèrre Civile Espangnole
 Dgèrre Civile Russe
 Dgèrre dé S'pathâtion
 Dgèrre du Vietnam
 Fraide Dgèrre

 Ditons 
 Tchi tèrre a, dgèrre a
 À la dgèrre coumme à la dgèrre
 Les dgèrres n'amènent qué destruction
 Auprès grand' dgèrre, grand' paix

 Viyiz étout 
 Histouaithe